***Α’ ΑΡΣΑΚΕΙΟ-ΤΟΣΙΤΣΕΙΟ ΔΗΜΟΤΙΚΟ ΕΚΑΛΗΣ
ΕΞΟΡΜΗΣΕΙΣ-ΕΚΔΗΛΩΣΕΙΣ ΦΕΒΡΟΥΑΡΙΟΣ 2017***

**1) Δευτέρα, 6 Φεβρουαρίου- Παρασκευή 10 Φεβρουαρίου 2017- Όλες οι τάξεις:**

**Εβδομάδα Ασφαλούς Πλοήγησης στο Διαδίκτυο**

Στο πλαίσιο της Παγκόσμιας Ημέρας Ασφαλούς Πλοήγησης στο Διαδίκτυο (11 Φεβρουαρίου)
όλες οι τάξεις του Α’ Αρσακείου-Τοσιτσείου Δημοτικού Εκάλης θα ενημερωθούν για την ασφάλεια στο διαδίκτυο και θα πραγματοποιήσουν ποικίλες δράσεις τόσο με τις καθηγήτριες Πληροφορικής όσο
και με τις δασκάλες τους στις τάξεις.

**2) Δευτέρα, 6 Φεβρουαρίου 2017- Γ’ τάξη:

Εργαστήρι Κεραμικής**

Τη Δευτέρα 6 Φεβρουαρίου 2017 οι μαθητές της Γ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Εργαστήρι Κεραμικής και θα παρακολουθήσουν το πρόγραμμα: «Η τέχνη του αγγειοπλάστη». Τα παιδιά θα έχουν την ευκαιρία να παρατηρήσουν πώς ο αγγειοπλάστης δίνει σχήμα στον πηλό, τόσο με τον παραδοσιακό όσο και με το σύγχρονο τροχό. Θα γνωρίσουν τα στάδια επεξεργασίας του πηλού, τα εργαλεία τού αγγειοπλάστη και θα παρακολουθήσουν το ψήσιμο, το βάψιμο και τη διακόσμηση των αγγείων.

**3) Τετάρτη, 8 Φεβρουαρίου 2017- Β’ και Γ’ τάξεις:**

Την Τετάρτη 8 Φεβρουαρίου 2017 οι μαθητές των Β’ και Γ’ τάξεων του Α’ Αρσακείου-Τοσιτσείου Δημοτικού Εκάλης θα παρακολουθήσουν την παράσταση:
«Η Φάρμα του Διαδικτύου» στο Θέατρο των Αρσακείων-Τοσιτσείων Σχολείων Εκάλης.

**4) Τρίτη, 14 Φεβρουαρίου 2017- Δ’, Ε’, ΣΤ’ τάξεις:

Μουσικοθεατρική παράσταση: «Ο γύρος του κόσμου σε 80 ημέρες»**

**Την Τρίτη 14 Φεβρουαρίου 2017, οι μαθητές των Δ’, Ε’, Στ’, τάξεων του Α’ Αρσακείου-Τοσιτσείου Δημοτικού Εκάλης θα παρακολουθήσουν το θρυλικό έργο του Ιουλίου Βερν: «Ο γύρος του κόσμου σε 80 ημέρες» στην παιδική σκηνή του Μεγάρου Μουσικής που μεταμορφώνεται σε ένα περιπετειώδες ταξίδι με δράση, χιούμορ, ζωντανή μουσική και διαδραστικές βιντεοπροβολές σε** σκηνοθεσία: **Τατιάνα Λύγαρη**. **Πρόκειται για μια συναρπαστική θεατρική περιπέτεια για μικρούς και μεγάλους ταξιδιώτες.**

**5) Τρίτη, 14 Φεβρουαρίου 2017- Γ’ τάξη:

Πρόγραμμα Ανακύκλωσης Πλαστικών**

**Την Τρίτη 14 Φεβρουαρίου 2017 οι μαθητές της Γ’ τάξης του Α’ Αρσακείου-Τοσιτσείου Δημοτικού Εκάλης θα παρακολουθήσουν πρόγραμμα ανακύκλωσης πλαστικών.**

**6) Παρασκευή, 17 Φεβρουαρίου 2017 – Α ’, Β’ τάξεις:

Παρακολούθηση Θεατρικής Παράστασης: «Ένας Δράκος…μα ποιος Δράκος;»**

Την Παρασκευή 17 Φεβρουαρίου 2017, οι μαθητές των Α’, Β’ τάξεων του
Α’ Αρσακείου-Τοσιτσείου Δημοτικού Εκάλης θα παρακολουθήσουν τη θεατρική παράσταση:
«Ένας Δράκος…μα ποιος Δράκος;»

Πρόκειται για μια διασκευή του Δράκου του Γιεβγκένι Σβάρτς από την Ξένια Καλογεροπούλου και το Θωμά Μοσχόπουλο. Σε μια καστροπολιτεία κάπου μακριά, τότε που οι Δράκοι και οι ιππότες ζούσαν ανάμεσα στους ανθρώπους χωρίς αυτό να φαίνεται παράξενο σε κανέναν… ένας Δράκος είχε  εγκατασταθεί μόνιμα εδώ και χρόνια. Ήταν χωρίς αμφιβολία αυτός που όριζε τις τύχες όλων των κατοίκων της. Ο αδιαμφισβήτητος αφέντης της. Και σιγά σιγά οι άνθρωποι της πολιτείας τον συνήθισαν. Δεν τους τρόμαζε όπως στην αρχή…, η συνέχεια της ιστορίας στο θέατρο Πόρτα…